สวัสดีครับ พอดีแฟนผมจะมีตกขาวปนเลือดสีดำก่อนเป็น ปจด.และก็จะมีเลือดสีดำ3-4วัน ปกติไหมครับ และหว่างมีเพศสัมพันธ์ก็จะมาคาบสีเหลืองติดอยู่บนที่นอนครับ อยากรู้ว่ามันเป็นคาบอะไร
สวัสดีค่ะ Taradoo,ประจำเดือนที่ปกตินั้น จะมีระยะห่างระหว่างรอบเดือนตั้งแต่ 21-35 วัน (หรืออาจนานกว่า 45 วันได้) โดยในแต่ละรอบเดือนไม่จำเป็นต้องเท่ากันส่วนระยะเวลาของการมีประจำเดือนคือ 2-7 วัน โดยที่ในแต่ละรอบก็ไม่จำเป็นต้องเท่ากันเช่นกัน สำหรับปริมาณประจำเดือนที่ออกในแต่ละรอบ จะมีปริมาณประมาณ 20-80 มิลลิลิตรดังนั้น หากมีประจำเดือนมานาน 3-4 วัน ก็ถือว่าปกติดี ส่วนตกขาวปนเลือดที่ออกก่อนเป็นประจำเดือน ก็ถือเป็นเลือดประจำเดือนที่เพิ่งเริ่มมาได้ ไม่ได้ผิดปกติอะไร อย่างไรก็ตาม หากเลือดประจำเดือนที่ออกมามีสีดำ แสดงว่ามีปริมาณที่น้อย ซึ่งอาจเกิดจากสาเหตุต่างๆ เช่น การใช้ยาฮอร์โมนต่างๆ คุมกำเนิดอยู่ มีภาวะโลหิตจาง มีภาวะไทรอยด์ฮอร์โมนผิดปกติ มีพังผืดในมดลูก หรือเป็นลักษณะของพันธุกรรมก็ได้ ทั้งนี้ หากไม่ได้มีลักษณะประจำเดือนอื่นๆ ที่ผิดปกติ ก็ไม่น่าเกิดจากโรคอะไร และไม่ได้อันตรายอะไรค่ะส่วนคราบสีเหลืองที่ติดบนที่นอน ระหว่างที่มีเพศสัมพันธ์ น่าจะเป็นตกขาวที่อาจปนกับน้ำหล่อลื่น ซึ่งไม่ได้ผิดปกติอะไร หากไม่ได้มีอาการตกขาวอื่นๆ ที่ผิดปกติ เช่น มีกลิ่นเหม็นรุนแรง มีแสบหรือคันช่องคลอด เป็นต้น